Creştinii romano-catolici îl sărbătoresc pe Sfântul Iosif, ocrotitorul familiei. Cu această ocazie va fi sărbătoare în comunitatea romano-catolică din Baia Mare. Două evenimente vor avea loc la Biserica romano-catolică "Sfântul Iosif", care îşi sărbătorește hramul, totodată 25 de ani de la înfiinţare.
Credincioșii de la Biserica romano-catolică "Sfântul Iosif", preot paroh Danku Balázs, au început pregătirile pentru această sărbătoare în urmă cu nouă săptămâni. În fiecare zi de miercuri au avut loc slujbe dedicate Sfântului Iosif, sub denumirea de Novena Mare.
Sărbătoarea va începe la ora 16.30, cu liturghia oficiată în limba română şi transmisă la Maria Tv, urmată la ora 18.00 cu rugăciuni în limba maghiară. Va oficia preotul Robert Turtureanu, în prezenţa episcopul diecezei PS Eugen Schönberger.
Construcția bisericii de pe str. G. Coşbuc a fost inițiată de preotul paroh din Ferneziu, Heinrich Ferenc. Piatra de temelie a fost pusă în anul 1993, fiind sfinţită de episcopul Pál Reizer la 11 ianuarie 1999.